مارقوش تورکمن صحرا- اخبار ترکمنستان: قاراش سیز،بی تاراپ تورکمنستانینگ آبرایلی حلق آرا قورامالاری بیلن بولشی یالی، دؤنیأنینگ دؤولت لری بیلن هم غیزیقلانما بیلدیریأن اؤز آرا حورمات قویماغا اساس لانیان قاتناشیقلارا اقرارلی لیغینی ۲۰۱۶ نجی ییلینگ بیرینجی چأریه گینده تورکمن لیدرنینگ داشاری دؤولت لرینگ یولباشچی لاری همده یوقاری وظیپه لی وکیل لری بیلن گچیرن دوشوشیق لارنینگ نتیجه سی آیدینگ گؤرکزیأر.
شو ییلینگ ۷-۶ نجی مارس آییندا عشق آباددا حورماتلی پرزیدنت قربانقلی بردی محمدوف بیلن تورکمنستانا ایلکینجی گزه ک رسمی ساپار بیلن گلن قطر دؤولت نینگ امیری تمیم بن حماد آل تنیانینگ آراسیندا گپله شیک لر گچیریلدی.یوقاری درجه دأکی تورکمن-قطر دوشوشیغی دأپ بولان دوستلوق لی دؤولت آرا قاتناشیق لاری نینگ تاریخیندا تأزه مهم صاحیپانی آچیپ،ایکی یووردینگ آراسیندا نتیجه لی خذماتداشلیغی خاص-دا اؤسدورمأگه، عمومی بأهبیتلره لایق گلیأن اولی مومکین چیلیک لری دورموشا گچیرمأگه غیزیقلانماسینی تاصدیق لادی.گپله شیک لرینگ نتیجه سی بویونچا قل چکیلن رسمی نامالارینگ ایکی تاراپلایین خذمات داشلیغینگ شرط ناما-حقوق بینیادینی برکیتمأگه قوواتلی ایترگی برجک دیگی همده سؤودا-اقتصادی آراقاتناشیق لارینی ایشجنگ لشدیرمأگه، دویوپلی اوغورلار بویونچا اؤز آرا حرکت لرینگ گریمینی گینگلتمأگه یاردام اتجک دیگی ایقوچ سوزدیر.
موندان باشغا-دا ۱۷-۱۶ نجی مارس دا قربانقلی بردی محمدوفینگ جمهوری اسلامی پاکستانا رسمی ساپاری نینگ چأکلرینده گچیریلن گپله شیک لر یولا قوییلان نتیجه لی تورکمن-پاکستان قاتناشیق لارینی پوغتالاندیرماغا، سؤودا –اقتصادی خذمات داشلیغینی اؤسدورمأگه تأزه ایترگی بردی.
دؤولت باش توتان نینگ ایکی گونلیک ساپارینینگ بارشیندا دوستلوقلی یووردینگ یولباشچی لاری بیلن ایکی تاراپلایین دوشوشیقلارینگ بیرنأچه سی گچیریلدی. شول دوشوشیق لارینگ چأک لرینده تورکمن-پاکستان خذمات داشلیغینی موندان بیلأک-ده اؤسدورمه گینگ یول لاری همده تأزه بیله لیک دأکی تاسلامالاری دورموشا گچیرمگینگ مومکین چیلیک لری بارادا گینگیشلیین اؤز آرا پیکیر آلیشیلدی.تورکمن لیدرنه جهوری اسلامی پاکستانینگ قاید اعظم دانشگاسینینگ « سیاسی علم لارنینگ حورماتلی دکتری » دیین علمی آدینگ بریلمه- گی بلند خلق آرا آبرایی نینگ همده حلق لارینگ آراسیندأکی دوغان لیق قاتناشیق لاری پوغتالاندیرماق دا حورماتلی رییس جمهورقربانقلی بردی محمدوفینگ اولی شخصی قوشاندینینگ اقرارناماسی بولدی.
تورکمن لیدرنینگ داشاری سیاست یؤرلگه سی نینگ ایله ری توتولیان مهم اوغورلارنینگ بیری حؤکمونده،دونیأ یوورت لری بیلن دوستلوق لی، خوش نیت لی، اؤز آرا بأهبیت لی قاتناشیق لاری اؤسدورمک لیگه آیراتین أهمییت برمگی بولوپ دوریار. اونونگ باشلان غیچلاری بولسا ۳۰۰۰ ییل لیق دا أهلی عمومی دورنوق لی اؤسیشینگ مهم یاغدایی حؤکمونده دونیأ جمغیت چیلیگ نینگ گینگ قولداویندان پیدالانیار.
ایران خطینا گچیردی: آماندردی نساری ۹۵/۰۳/۰۳
azb_Arab azb_Arab azb_Arab azb_Arab azb_Arab azb_Arab